IRODALOM. 
264 
Seger az általa előállított porczellánon festékül rézéleget, uranéleget és pin- 
ket is alkalmaz, azon kívül még a chinai rézvöröst is előállította. 
A Seger porczellán a berlini gyár titkát képezvén, szerző e porczellán össze¬ 
tételét elemzés által kipuhatolta. Az elemzésből kitűnt, hogy a Seger-féle porczel¬ 
lán valódi fóldpát porczellán, mely a szokottnál kevesebb timföldet tartalmaz, 
miért is igen alacsony hőfoknál kiég és vagy kovasav tartalmánál fogva igen 
áttetsző, mely tulajdonságánál fogva finom áru előállítására is alkalmas. A Seger- 
féle porczellán a chinaitól abban különbözik, hogy ez utóbbi rendesen meszes por¬ 
czellán. 
Szerző a Seger porczellánt az elemzés alapján kisérlé meg előállítani, zett- 
litzi kaolint, földpátot és quarzot használván nyers anyagúi. 
Több próba után, melynél a keverék soványnak mutatkozott, szerző követ¬ 
kezőleg járt el : 75 s. r. földpátot 25 s. r. hamuzsírral olvasztott össze és ezen 
olvasztott tömeget használta a következő keverékhez : 38 5 s. r. zettlitzi kaolin ; 
14,8 s. r. olvasztott tömeg; 52 s. r. quarz. 
E keverék jobban idomítható és a belőle készült porczellán minden tekin¬ 
tetben az eredeti Seger-féle porczellánnal megegyezik. Mivel a Németországban 
használt kaolinok a zettlitzinél soványabbak, nagyon valószínű, hogy Seger is mes¬ 
terséges, sok alkálit tartalmazó olvasztott tömeget használ. 
Szerző a kovászói rhyolittal is kisérletezett s szintén igen jó porczellánt nyert. 
A Seger porczellán mázát illetőleg szerző meggyőződött, hogy az valódi por- 
czellánmáz s azt ogy Seger által közölt képlet alapján elő is állította. Ezeken kívül 
színes mázak és tűzálló festékek előállításával is kísérletezett, s kitűnt, hogy a 
rézéleg, uranéleg és pink oxydáló láng mellett tényleg alkalmazhatók, rózsaszínt 
a Míiller-féle magnézia-biborral nyert. Ezek szerint a tömegben festett porczellán 
előállítása nehézségekbe már nem ütközik. 
A Seger-féle porczellán hazai agyagiparunkra nagyon fontos, t. i. nálunk 
valódi kaolinföld nem fordul elő, hanem a fehér kaolinszerű földek mind rhyolit- 
hói származnak, melyek néha sok alkálit tartalmaznak s így sokkal alacsonyabb 
hőfoknál olvadnak, semhogy magas hőmérséknél égetett porczellán készítésére 
alkalmas volna, de a Seger-féle porczellán gyártásához nagyon jól lehetné fölhasz¬ 
nálni. Azon kívül a Seger porczellán volna a legnemesebb anyag, melyre a magyar 
fayence díszítéseket, vagy is pécsi decort átvinni lehetne. 
Szerző a hollóházai földdel kísérletezett s alacsony hőnél szép áttetsző por¬ 
czellánt nyert, mely színre nézve a zettlitzi kaolinból készített porczellánnal is 
versenyezhet. Loczka József. 
